CELEX: 31994R3244
Language: el
Date: 1994-12-21 00:00:00
Title: ΚΑΝΟΝΙΣΜΟΣ (ΕΚ) αριθ. 3244/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 3108/94 σχετικά με τα μεταβατικά μέτρα που πρέπει να ληφθούν λόγω της προσχώρησης της Αυστρίας, της Φινλανδίας και της Σουηδίας όσον αφορά τις ανταλλαγές γεωργικών προϊόντων

Avis juridique important

|

31994R3244

ΚΑΝΟΝΙΣΜΟΣ (ΕΚ) αριθ. 3244/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 3108/94 σχετικά με τα μεταβατικά μέτρα που πρέπει να ληφθούν λόγω της προσχώρησης της Αυστρίας, της Φινλανδίας και της Σουηδίας όσον αφορά τις ανταλλαγές γεωργικών προϊόντων  

Επίσημη Εφημερίδα αριθ. L 338 της 28/12/1994 σ. 0068 - 0068 Φινλανδική ειδική έκδοση: Κεφάλαιο 3 τόμος 65 σ. 0132  Σουηδική ειδική έκδοση: Κεφάλαιο 3 τόμος 65 σ. 0132 

ΚΑΝΟΝΙΣΜΟΣ (ΕΚ) αριθ. 3244/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση του κανονισμού (ΕΚ) αριθ. 3108/94 σχετικά με τα μεταβατικά μέτρα που πρέπει να ληφθούν λόγω της προσχώρησης της Αυστρίας, της Φινλανδίας και της Σουηδίας όσον  αφορά τις ανταλλαγές γεωργικών προϊόντωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την πράξη προσχώρησης της Νορβηγίας, της Αυστρίας, της Φινλανδίας και της Σουηδίας (1), και ιδίως το άρθρο 149 παράγραφος 1,  τον κανονισμό (ΕΚ) αριθ. 3108/94 της Επιτροπής της 19ης Δεκεμβρίου 1994 σχετικά με τα μεταβατικά μέτρα που πρέπει να ληφθούν, λόγω της προσχώρησης της Αυστρίας, της Φινλανδίας και της Σουηδίας, όσον αφορά το εμπόριο γεωργικών προϊόντων (2), και ιδίως το  άρθρο 4 παράγραφος 6,  Εκτιμώντας:  ότι το άρθρο 4 παράγραφος 5 του κανονισμού (ΕΚ) αριθ. 3108/94 καθορίζει τον κατάλογο των προϊόντων για τα οποία εφαρμόζονται οι διατάξεις που αφορούν τα πλεονασματικά αποθέματα στα νέα κράτη μέλη- ότι, σύμφωνα με ορισμένες πληροφορίες που διαθέτει η  Επιτροπή, υπάρχει κίνδυνος εκτροπής του εμπορίου και διαταράξεως που προβλέπεται στον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1991 σχετικά με τα μέτρα που εφαρμόζονται κατά την εισαγωγή μανιταριών του είδους Agaricus spp. που  υπάγονται στους κωδικούς ΣΟ 0711 90 40, 2003 10 20 και 2003 10 30 (3), όπως τροποποιήθηκε τελευταία από τον κανονισμό (ΕΟΚ) αριθ. 1122/92 (4)- ότι, με τις προϋποθέσεις αυτές, πρέπει να προστεθούν τα προϊόντα αυτά στον κατάλογο που προαναφέρθηκε,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 παράγραφος 5 του κανονισμού (ΕΚ) αριθ. 3108/94, στο τέλος καθεμίας από τις τρεις περιπτώσεις, προστίθενται οι ακόλουθοι κωδικοί ΣΟ: "0711 90 40, 2003 10 20, 2003 10 30".   Άρθρο 2  Ο παρών κανονισμός αρχίζει να ισχύει από την ημερομηνία και με την επιφύλαξη ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. C 241 της 29. 8. 1994, σ. 21.  (2) ΕΕ αριθ. L 328 της 20. 12. 1994, σ. 42.  (3) ΕΕ αριθ. L 183 της 4. 7. 1981, σ. 1.  (4) ΕΕ αριθ. L 117 της 1. 5. 1992, σ. 98.